b'\n_START_ARTICLE_\nTransept\n_START_PARAGRAPH_\nTransept je, v cerkvenem gradbeni\xc5\xa1tvu, pre\xc4\x8dna ladja, polo\xc5\xbeena pravokotno na vzdol\xc5\xbeno ladjo ali ladje cerkve, tako da razdvaja sveti\xc5\xa1\xc4\x8de (oltar, apsido, kor) od ostalega dela cerkve (ladje) in daje tlorisu obliko latinskega kri\xc5\xbea. Na prese\xc4\x8di\xc5\xa1\xc4\x8du transepta in glavne ladje se pogosto dviguje osrednji stolp, zvonik ali kupola. Kakor zidovi vzdol\xc5\xbenih ladij, so tudi transepti okra\xc5\xa1eni z okni, vitra\xc5\xbei, rozetami in reliefi._NEWLINE_Transept se je pojavil v zgodnjem kr\xc5\xa1\xc4\x8danstvu, razcvet pa je do\xc5\xbeivel v romaniki in gotski arhitekturi._NEWLINE_\xc4\x8ce kraki transepta niso dalj\xc5\xa1i od zidov vzdol\xc5\xbene ladje, nastane tako imenovana centralna cerkev z gr\xc5\xa1kim kri\xc5\xbeem, s kraki enake dol\xc5\xbeine; tak tloris je pogost pri pravoslavnih cerkvah._NEWLINE_Transept imajo tudi nekatere druge zgradbe po svetu: primer Kristalna pala\xc4\x8da na Svetovni razstavi v Londonu iz leta 1851._NEWLINE_Tako se imenuje tudi dolg prehod med dvema zgradbama (pri metrojih in podobo), kjer je transept podzemni prehod ali most, ki se razteza med dvema \xc5\xbeelezni\xc5\xa1kima platformama.'